Document ID: 32007D0568

KOMISJONI OTSUS,
20. august 2007,
ühenduse rahalise toetuse kohta seoses Ühendkuningriigis 2006. aastal Newcastle’i haiguse vastu võitlemiseks võetud erakorraliste meetmetega
(teatavaks tehtud numbri K(2007) 3891 all)
(Ainult ingliskeelne tekst on autentne)
(2007/568/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 3 lõiget 3 ja artikli 4 lõiget 2,
ning arvestades järgmist:
(1)
Et aidata kaasa Newcastle’i haiguse võimalikult kiirele likvideerimisele, on ühendusel võimalik rahalise toetusega otsuse 90/424/EMÜ artikli 4 lõikes 2 sätestatud tingimuste kohaselt osaleda liikmesriigi tehtud abikõlblike kulutuste kandmises.
(2)
Ühenduse rahalise toetuse maksmist Newcastle’i haiguse erakorraliste tõrjemeetmete rakendamiseks reguleeritakse komisjoni 28. veebruar 2005. aasta määrusega (EÜ) nr 349/2005, (2) millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ.
(3)
2006. aastal tekkisid Ühendkuningriigis Newcastle’i haiguse puhangud. Selle haiguse esinemine kujutab endast tõsist riski kariloomadele ühenduses.
(4)
2007. aasta 11. aprillil esitas Ühendkuningriik selle haiguse likvideerimiseks tehtud kulutuste viimase hinnangulise brutosumma.
(5)
Briti ametiasutused on täielikult täitnud oma tehnilised ja halduskohustused, mis on sätestatud otsuse 90/424/EMÜ artiklis 3 ja määruse (EÜ) nr 349/2005 artiklis 6.
(6)
Ühenduse rahalise toetuse andmise tingimuseks peab olema kavandatud tegevuse tegelik elluviimine ja kogu vajaliku teabe esitamine ametiasutuste poolt ette nähtud tähtaegadeks.
(7)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Ühenduse rahaline toetus
1. Ühendkuningriik võib saada ühenduselt rahalist toetust 2006. aastal Newcastle’i haiguse vastu võitlemiseks võetud erakorraliste meetmete kulutuste katteks.
2. Ühenduse rahaline toetus moodustab 50 % ühendusepoolse rahastamise tingimustele vastavatest kulutustest. Seda makstakse määrusega (EÜ) nr 349/2005 ette nähtud tingimuste kohaselt.
Artikkel 2
Adressaat
Käesolev otsus on adresseeritud Suurbritannia ja Põhja-Iiri Ühendkuningriigile.
Brüssel, 20. august 2007

Labels: 18
15
19
6